**Ministru kabineta noteikumu projekta „Par privatizācijas sertifikātu kontu apkalpošanas uzdevuma deleģēšanu” sākotnējās ietekmes novērtējuma ziņojums (anotācija)” sākotnējās ietekmes novērtējuma ziņojums (anotācija)**

|  |
| --- |
|  I. Tiesību akta projekta izstrādes nepieciešamība |
| 1. Pamatojums | Valsts pārvaldes iekārtas likuma 40.panta otrā daļa un likuma „Par privatizācijas sertifikātiem 3.1pants. |
| 2. Pašreizējā situācija un problēmas  | Likuma „Par privatizācijas sertifikātiem” (turpmāk – Privatizācijas sertifikātu likums) 1.panta pirmās daļas 1.punkts nosaka, ka privatizācijas sertifikāts ir finanšu instruments, kas kā maksāšanas līdzeklis tiek izmantots privatizācijas procesā, lai norēķinātos par privatizējamo valsts vai pašvaldību īpašumu. Atbilstoši Privatizācijas sertifikātu likuma 18.panta sešpadsmitajai daļai privatizācijas sertifikāti pieder tai personai, kuras privatizācijas sertifikātu kontā tie atrodas. Savukārt šī likuma 1.panta 2.punkts nosaka, ka privatizācijas sertifikātu konts (turpmāk – konts) ir normatīvajos aktos noteiktajās kredītiestādēs atvērts konts, kurā tiek fiksēti privatizācijas sertifikātu īpašniekam piederošie sertifikāti un operācijas ar tiem. Privatizācijas sertifikāts kā maksāšanas līdzeklis ir piesaistīts privatizācijas un zemes reformas pabeigšanas procesiem.Ministru kabineta 2007.gada 16.oktobra noteikumu Nr.712 „Privatizācijas sertifikātu izmantošanas noteikumi” (turpmāk – noteikumi Nr.712) 2.punkts nosaka, ka privatizācijas sertifikātu kontus atver un apkalpo akciju sabiedrība „Latvijas Krājbanka” (turpmāk - likvidējamā Latvijas Krājbanka un valsts akciju sabiedrība „Latvijas Hipotēku un zemes banka” (turpmāk – Hipotēku banka), kā arī citas kredītiestādes, kurām ir tiesības pieņemt fizisko personu naudas noguldījumus (šo noteikumu 31.9.apakšpunkts) un kuras savus iekšējos noteikumus (šo noteikumu 3.punkts) ir saskaņojušas ar privatizācijas sertifikātu tirgus starpniecības kapitālsabiedrību licencēšanas komisiju. Šobrīd, ievērojot noteikumu Nr.712 2.punktu, vienīgās kredītiestādes, kuras savus iekšējos noteikumus ir saskaņojušas ar privatizācijas sertifikātu tirgus starpniecības kapitālsabiedrību licencēšanas komisiju un kurām tādejādi ir tiesības atvērt un apkalpot privatizācijas sertifikātu kontus, ir Hipotēku banka un likvidējamā Latvijas Krājbanka.2011.gada 21.novembrī Finanšu un kapitāla tirgus komisijas padome pieņēma lēmumu apturēt likvidējamās Latvijas Krājbankas visu finanšu pakalpojumu sniegšanu. Rīgas apgabaltiesa 2011.gada 13.decembrī pēc Finanšu un kapitāla tirgus komisijas pieteikuma pasludināja likvidējamās Latvijas Krājbankas maksātnespējas procesu. Savukārt ar 2012.gada 8.maija Rīgas apgabaltiesas lēmumu tika uzsākta likvidējamās Latvijas Krājbanka bankrota procedūra, par ko laikrakstā „Latvijas Vēstnesis” 2012.gada 11.maijā tika publicēts paziņojums. Tas nozīmē, ka likvidējamā Latvijas Krājbanka nevar nodrošināt noteikumos Nr.712 2.punktā minētā uzdevuma izpildi, jo ir zaudējusi kredītiestādes licenci. Tas nozīmē, ka šobrīd ir iestājusies noteikumos Nr.712 31.9.apakšpunktā minētā situācija un likvidējamā Latvijas Krājbanka nevar atvērt jaunus privatizācijas sertifikātu kontus un attiecīgi esošie privatizācijas sertifikātu konti ir jānodod citai kredītiestādei.Tai pašā laikā šobrīd norisinās darbs pie Hipotēku bankas pārveides, kas cita starpā paredz atteikšanos no Hipotēku bankas kredītiestādes licences ar 2014.gada 1.janvāri. Tas nozīmē, ka arī attiecībā uz Hipotēku banku iestāsies noteikumos Nr.712 31.9.apakšpunktā minētā situācija un Hipotēku banka turpmāk nevarēs atvērt jaunus privatizācijas sertifikātu kontus un attiecīgi esošie privatizācijas sertifikātu konti būs jānodod citai kredītiestādei. Cita starpā jānorāda, ka Hipotēku banka šobrīd jau pilda citus valsts pārvaldes deleģētos uzdevumus privatizācijas un zemes reformas ietvaros, kas kalpotu par pamatu arī šī valsts pārvaldes uzdevuma – privatizācijas sertifikātu kontu apkalpošana - deleģēšanai. Hipotēku banka atsakoties no kredītiestādes licences, atbilstoši Kredītiestāžu likuma 9.panta pirmajai daļai ar 2014.gada 1.janvāri mainīs firmu (kapitālsabiedrības nosaukumu). Jaunais kapitālsabiedrības nosaukums būs valsts akciju sabiedrība "Latvijas Attīstības finanšu institūcija Altum" (turpmāk – Altum). Tai pat laikā ar 2014.gada 1.janvāri nenotiks izmaiņas attiecībā uz deleģētā valsts pārvaldes uzdevuma izpildi, jo pēc Hipotēku bankas atteikšanās no kredītiestādes licences, joprojām tā saglabā visus nepieciešamos resursus (personāls, infrastruktūra utt.), lai varētu turpinātu pildīt tai deleģējamo uzdevumu – privatizācijas sertifikātu kontu apkalpošanu.Ņemot vērā apstākļus, kad tuvākajā nākotnē nebūs kredītiestādes, kas varētu nodrošināt privatizācijas sertifikātu konta apkalpošanu, tika aptaujātas Latvijas Republikā reģistrētas kredītiestādes un ārvalstīs reģistrēto kredītiestāžu filiāles ar lūgumu sniegt viedokli par iespēju pārņemt no likvidējamās Latvijas Krājbankas un Hipotēku bankas privatizācijas sertifikātu kontu apkalpošanu. Neviena no aptaujātajām kredītiestādēm, izņemot Hipotēku banku, neizrādīja interesi par iespēju sniegt minēto pakalpojumu.Attiecīgi Ministru kabinets iesniedza Saeimā likumprojektu „Grozījumus likumā „Par privatizācijas sertifikātiem” (Saeimas reģistrācijas Nr.545/Lp11) (turpmāk – likumprojekts), kas paredz noteikt privatizācijas sertifikātu kontu apkalpošanu kā valsts pārvaldes uzdevumu, kuru Ministru kabinets var deleģēt privātpersonai. Atbilstoši likumprojekta 3.1pantam Ministru kabinetam būs jānosaka persona, kurai tiks deleģēta privatizācijas sertifikātu kontu apkalpošana, ievērojot Valsts pārvaldes iekārtas likuma (turpmāk – VPIL) V nodaļas „Atsevišķu pārvaldes uzdevumu deleģēšana” noteikumus, vai jānosaka institūcija, kura apkalpos privatizācijas sertifikātu kontus. Šā gada 7.novembrī Latvijas Republikas Saeima 3.lasījumā pieņēma likumu „Grozījumi likumā "Par privatizācijas sertifikātiem", kas 2013.gada 22.novembrī tika izsludināts Latvijas Republikas oficiālajā izdevumā „Latvijas Vēstnesis”. Likums stājas spēkā 2014.gada 1.janvārī.VPIL 40.panta pirmā daļa nosaka, ka publiska persona var deleģēt privātpersonai un citai publiskai personai (turpmāk – pilnvarotā persona) pārvaldes uzdevumu, ja pilnvarotā persona attiecīgo uzdevumu var veikt efektīvāk. Atbilstoši šī panta otrajai daļai privātpersonai pārvaldes uzdevumu var deleģēt ar ārēju normatīvo aktu vai līgumu, ja tas paredzēts ārējā normatīvajā aktā, ievērojot šā likuma 41.panta otrās un trešās daļas noteikumus. Savukārt atbilstoši VPIL 42.panta pirmajai daļai privātpersonai jābūt tiesīgai veikt attiecīgo pārvaldes uzdevumu.Lemjot par pārvaldes uzdevuma deleģēšanu privātpersonai, ņem vērā tās pieredzi, reputāciju, resursus, personāla kvalifikāciju, kā arī citus kritērijus. Ņemot vērā minēto un Hipotēku bankas pieredzi, reputāciju, resursus un personāla kvalifikāciju, kā arī to, ka privatizācijas sertifikātu izmantošana ir piesaistīta zemes reformas un privatizācijas procesiem, kas ir pārejoši un atrodas pabeigšanas stadijā, nepieciešams ar 2014.gada 1.janvāri deleģēt Hipotēku banku (ar 2014.gada 1.janvāri firma Altum) turpināt privatizācijas sertifikātu kontu apkalpošanu, tādējādi nodrošinot privātpersonām iespēju noslēgto privatizācijas vai zemes izpirkšanas līgumu ietvaros norēķināties ar privatizācijas sertifikātiem. Ievērojot minēto, Ekonomikas ministrija ir sagatavojusi Ministru kabineta noteikumu projektu (ārējo normatīvo aktu), kas paredz privatizācijas sertifikātu kontu apkalpošanas uzdevuma deleģēšanu Hipotēku bankai.Cita starpā jānorāda, ka saskaņā ar Valsts pārvaldes iekārtas likuma 7.panta trešo daļu padotību īsteno pakļautības vai pārraudzības formā. Savukārt atbilstoši šī panta piektajai daļai pārraudzība nozīmē augstākas iestādes vai amatpersonas tiesības pārbaudīt zemākas iestādes vai amatpersonas lēmuma tiesiskumu un atcelt prettiesisku lēmumu, kā arī prettiesiskas bezdarbības gadījumā dot rīkojumu pieņemt lēmumu.Tā kā Ministru kabineta noteikumu projektā un tam pievienotajā deleģēšanas līgumā jau šobrīd ir iestrādāti pietiekami kontroles mehānismi, lai uzraudzītu Altum (Hipotēku banku) valsts pārvaldes deleģētā uzdevuma izpildē, tad Valsts pārvaldes iekārtas likumā esošā pārraudzības forma ir atbilstoša, lai kontrolētu deleģēto valsts pārvaldes uzdevumu. |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Ministra kabineta noteikumu projekts paredz ar 2014.gada 1.janvāri deleģēt Altum (Hipotēku bankai) valsts pārvaldes uzdevumu, kas aptver privatizācijas sertifikātu kontu atvēršanu, uzturēšanu, privatizācijas sertifikātu ieskaitīšanu privatizācijas sertifikātu kontā un citus ar privatizācijas sertifikātu kontu apkalpošanu un privatizācijas sertifikātu apgrozību saistītu pakalpojumu sniegšanu. Valsts pārvaldes uzdevuma izpildē Hipotēku banka atradīsies Ekonomikas ministrijas funkcionālā pārraudzībā.Tāpat Ministru kabineta noteikumu projekts paredz apstiprināt līguma projektu, ko valsts noslēgtu ar Hipotēku banku par deleģētā valsts pārvaldes uzdevuma izpildi. Līgumu paredzēts pilnvarot slēgt Ekonomikas ministrijai. Līgums nosaka valsts pārvaldes uzdevuma izpildes kārtību un informācijas sniegšanu par tā izpildi, kā arī pārvaldes uzdevuma izpildes finansēšanas kārtība. Citā starpā saskaņā ar līguma noteikumiem katra puse var vienpusēji uzteikt valsts pārvaldes uzdevuma izpildi, iesniedzot rakstisku pieteikumu otrai pusei sešus mēnešus iepriekš. |
| 5. Projekta izstrādē iesaistītās institūcijas | Netika iesaistītās  |
| 6. Iemesli, kādēļ netika nodrošināta sabiedrības līdzdalība | Sabiedrību nav nepieciešams iesaistīt, jo Ministru kabineta noteikumu projekts skar publiska pārvaldes uzdevuma izpildi - privatizācijas sertifikātu kontu apkalpošanu, un attiecīgi tā uzdevuma deleģēšanu privātpersonai – Altum (Hipotēku banka). |
| 7. Cita informācija | Valsts pārvaldes deleģētā uzdevuma izpildē Altum (Hipotēku banka) ievēro likumu „Par privatizācijas sertifikātiem” un uz tā pamata izdotos Ministru kabineta noteikumus, t.i. Ministru kabineta 2007.gada 16.oktobra noteikumus Nr.712 „Privatizācijas sertifikātu izmantošanas noteikumi”, Ministru kabineta 2007.gada 16.oktobra noteikumos Nr.711 „Noteikumi par privatizācijas sertifikātu tirgus starpniecības sabiedrību licenču izsniegšanas, apturēšanas un anulēšanas kārtību, valsts nodevas likmi par tās saņemšanu, kā arī starpniecības sabiedrību pienākumiem un to uzraudzības kārtību” un Ministru kabineta 2003.gada 11.februāra noteikumus Nr.71 „Privatizācijas sertifikātu piešķiršanas un privatizācijas sertifikātu kontu atvēršanas noteikumi”. Vienlaicīgi vēršam uzmanību, ka atbilstoši likuma „Par privatizācijas sertifikātiem” pārējas noteikumu 12.punktam Ekonomikas ministrija līdz 2014.gada 31.maijam sagatavos un noteiktajā kārtībā iesniegs izskatīšanai Ministru kabinetā Ministru kabineta noteikuma projektus, kas saistīti ar privatizācijas sertifikātu kontu apkalpošanas jautājumiem. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013.gads** |  Turpmākie trīs gadi (tūkst. latu) |
| **2014.** | **2015.** | **2016.** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
|  1 |  2 |  3 |  4 |  5 |  6 |
|  1. Budžeta ieņēmumi: | 0   | 0 |   0 | 0   | 0   |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0   | 0   | 0   |
|  1.2. valsts speciālais budžets |  0  | 0   | 0   | 0   | 0   |
|  1.3. pašvaldību budžets |  0 | 0  | 0 | 0  | 0 |
|  2. Budžeta izdevumi: | 0 | 0 | 0 | 0 | 0 |
|  2.1. valsts pamatbudžets | 0 | 0 | 0 | 0 | 0 |
|  2.2. valsts speciālais budžets | 0 | 0 | 0 | 0 | 0 |
|  2.3. pašvaldību budžets | 0 | 0 | 0 | 0 | 0 |
|  3. Finansiālā ietekme: | 0 | 0 | 0 | 0 | 0 |
|  3.1. valsts pamatbudžets | 0 | 0 | 0 | 0 | 0 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets | 0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  X | 0 |  0 | 0  | 0  |
| 0  |  0   | 0   | 0  |
| 0   |  0   | 0 | 0   |
|  5. Precizēta finansiālā ietekme: |  X | 0  |  0  | 0   | 0   |
|  5.1. valsts pamatbudžets | 0   | 0   | 0   | 0  |
|  5.2. speciālais budžets | 0   | 0   |  0  | 0  |
|  5.3. pašvaldību budžets |  0  | 0  |  0  | 0  |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7.Cita informācija | Hipotēkas bankas izdevumi ar valsts pārvaldes uzdevuma izpildi tiek saskaņoti ar Ekonomikas ministriju atbilstoši valsts pārvaldes uzdevuma izpildes līgumā noteiktai kārtībai. Saskaņotie Hipotēku bankas izdevumi tiek segti no ieņēmumiem par privatizācijas sertifikātu kontu apkalpošanu un valsts akciju sabiedrības „Privatizācijas aģentūra” (turpmāk – Privatizācijas aģentūra) rezerves fonda, kas izveidots uz likuma „Par valsts un pašvaldību īpašuma objektu privatizāciju” pamata, (turpmāk – rezerves fonds) līdzekļiem. Maksājumi no rezerves fonda tiek veikti kā priekšapmaksa, reizi ceturksnī sedzot saskaņotos Altum (Hipotēku bankas) izdevumus par kārtējā gada nākamajiem trim mēnešiem. Ja atbilstoši Altum (Hipotēku bankas) sniegtajām atskaitēm par iepriekšējā ceturkšņa veiktajiem izdevumiem un gūtajiem ienākumiem no privatizācijas sertifikātu kontu apkalpošanas tiek konstatēta naudas līdzekļu pārpalikums, tad minētie līdzekļi tiek pārcelti uz nākamo ceturksni, izdevumu segšanai, un attiecīgi tiek samazināts veiktās priekšapmaksas apmērs no rezerves fonda. Saskaņā ar Altum (Hipotēku bankas) iesniegto izdevumu tāmi par privatizācijas sertifikātu kontu apkalpošanu 2014.gadā:1) Altum prognozētie ieņēmumi par privatizācijas sertifikātu kontu apkalpošanu 2014.gadā sastāda 30 000 latus (42 686 *euro*);2) Kompensējamo izmaksu apmērs par privatizācijas sertifikātu kontu apkalpošanu 2014.gadā sastāda 354 053 latus (490 967 *euro*);3) Investīcijas jaunas privatizācijas sertifikātu kontu uzskaites sistēmas ieviešanai 2014.gadā sastāda 140 315 latus (199 650 *euro*). Pamatojoties uz iesniegto izdevumu tāmi kopējās izmaksas par privatizācijas sertifikātu kontu apkalpošanu 2014.gadā kopā sastāda 485,368 latus (690 617 *euro*). Vienlaicīgi jānorāda, ka nākamajos gados nav paredzēti vienreizēji papildus izdevumi, kā arī izdevumi par jaunas sistēmas ieviešanu. Turklāt ieviešot jauno informācijas sistēmu turpmākajos periodos paredzēts ietaupīt izdevumus 45,8 tūkst. - LVL 68,7 tūkst. apmērā. |

 |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. Projekta izpildē iesaistās institūcijas  | Ekonomikas ministrija, Hipotēku banka.  |
|  2. Projekta izpildes ietekme uz pārvaldes funkcijām | Projekta izpilde ietekmē Altum (Hipotēku bankas) izpildāmos uzdevumus, jo ar noteikumu pieņemšanu un deleģēšanas līguma noslēgšanas brīdi tai būs jāpilda valsts pārvaldes deleģēto uzdevumu. Tāpat projekta izpilde ietekmē arī Ekonomikas ministrijas funkcijas un uzdevumus, jo Ekonomikas ministrijai būs jāveic uzraudzība par Altum (Hipotēku bankas) darbību valsts pārvaldes deleģētā uzdevuma izpildē (funkcionālā pārraudzība). Vienlaicīgi projekta izpilde ietekmē arī Finanšu ministrijas uzdevumus, jo atbilstoši Ministru kabineta noteikumu projektam tai būs jāsadarbojas ar Ekonomikas, lai saskaņotu Altum (Hipotēku bankas) izdevumus (tāme) par valsts pārvaldes uzdevuma izpildi. |
|  3. Projekta izpildes ietekme uz pārvaldes institucionālo struktūru.Jaunu institūciju izveide | Nav. |
| 4. Projekta izpildes ietekme uz pārvaldes institucionālo struktūru.Esošu institūciju likvidācija | Nav.  |
| 5. Projekta izpildes ietekme uz pārvaldes institucionālo struktūru.Esošu institūciju reorganizācija | Nav.  |
|  6. Cita informācija | Nav. |

**II, IV, V, VI sadaļa –** projekts šīs jomas neskar.

**Ekonomikas ministrs D.Pavļuts**

**Vīza: valsts sekretāra**

**pienākumu izpildītājs -**

**valsts sekretāra vietnieks A.Liepiņš**

17.12.2013. 08:30

1946

Drāke

67013162, Martins.Drake@em.gov.lv